**Likumprojekta “Grozījums Publiskas personas mantas atsavināšanas likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu efektīvu rīcību, atsavinot valsts robežas joslā, patrulēšanas joslā un robežzīmju uzraudzības joslā iegūtos kokmateriālus, situācijās, kad koku ciršanas tiesības un īpašuma tiesības Iekšlietu ministrija nodevusi valsts akciju sabiedrībai “Latvijas valsts meži”, kā arī situācijās, kad minētās tiesības īsteno Iekšlietu ministrija, likumprojekts “Grozījums Publiskas personas mantas atsavināšanas likumā” (turpmāk – likumprojekts) paredz noteikt, ka Publiskas personas mantas atsavināšanas likuma noteikumi nav attiecināmi uz minētajiem kokmateriāliem.Likumprojekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva, kā arī likumprojekts “Grozījums Meža likumā”, kas paredz papildināt Meža likuma 4. pantu ar 2.4 daļu, nosakot, ka koku ciršanas tiesības un īpašuma tiesības uz nocirstajiem kokiem valsts robežas joslā, patrulēšanas joslā un robežzīmju uzraudzības joslā Iekšlietu ministrija var nodot valsts akciju sabiedrībai “Latvijas valsts meži”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Latvijas Republikas valsts robežas likuma 8. panta pirmajai daļai valsts robežas drošība ir šajā likumā un citos normatīvajos aktos noteiktais pasākumu kopums valsts robežas neaizskaramības garantēšanai un valsts apdraudējuma novēršanai, savukārt atbilstoši minētā panta trešajai daļai gar valsts sauszemes robežu izveido valsts robežas joslu, bet gar ārējo sauszemes robežu – arī pierobežas joslu un pierobežu. Ievērojot minēto, secināms, ka valsts robežas joslas noteikšana un iekārtošana ir nepieciešama valsts robežas drošības nodrošināšanai.Atbilstoši Latvijas Republikas valsts robežas likuma 6. panta pirmajai daļai robežapsardzības sistēma ir vairāku pasākumu komplekss, kurā ir ietverta robežkontroles koordinācija un īstenošana pie ārējās robežas un valsts iekšienē, pasākumi pie iekšējās robežas un valsts iekšienē, kas veicami, lai kompensētu robežkontroles atcelšanu pie iekšējās robežas, informācijas apmaiņa, sadarbība pārrobežu organizētās noziedzības apkarošanā, kā arī robežapsardzības jomā konstatēto draudu un risku analīze. Savukārt atbilstoši Latvijas Republikas valsts robežas likuma 6. panta otrajai daļai robežapsardzības sistēmas izveidošanas mērķis ir nodrošināt kārtības uzturēšanu uz valsts robežas, pierobežā un robežšķērsošanas vietās, veikt personu, mantu un preču pārbaudes robežšķērsošanas vietās, kontrolēt uzturēšanās kārtību uz valsts robežas, pierobežā un robežšķērsošanas vietās, nodrošināt valsts robežas un tās infrastruktūras objektu neaizskaramību uz valsts robežas, pierobežā, iekšējos ūdeņos, jūras piekrastē un robežšķērsošanas vietās.Saskaņā ar Latvijas Republikas valsts robežas likuma 13. panta pirmo daļu, lai iezīmētu valsts sauszemes robežas atrašanos dabā visā tās garumā, kā arī radītu robežapsardzības sistēmas pastāvēšanai nepieciešamos apstākļus pie ārējās robežas, Ministru kabinets nosaka noteikta platuma valsts robežas joslu. Līdz ar to valsts robežas joslas noteikšana un iekārtošana gar ārējo robežu ir nepieciešama arī, lai nodrošinātu robežapsardzības sistēmas pastāvēšanai nepieciešamos apstākļus.Valsts robežas joslas iekārtošanas un uzturēšanas prasības pašreiz ir noteiktas Ministru kabineta 2016. gada 3. maija noteikumos Nr. 268 “Latvijas Republikas valsts robežas joslas iekārtošanas un uzturēšanas noteikumi” (turpmāk – Noteikumi Nr. 268). Atbilstoši Noteikumos Nr. 268 noteiktajam valsts robežas joslā tiek ierīkotas vairākas zonas: robežzīmju novērošanas zona, patruļtakas zona, brīvās novērošanas zona.Lai nodrošinātu, ka valsts robežas joslā tiek ierīkotas Noteikumos Nr. 268 minētās zonas, kā arī tiktu nodrošināta valsts robežas pārredzamība, Noteikumu Nr. 268 4. punkts paredz, ka valsts robežas joslu iekārto, attīrot to no kokiem, krūmiem, to saknēm un nolīdzinot augsnes virsējo kārtu. Vienlaikus Noteikumu Nr. 268 22.5. apakšpunkts paredz, ka valsts robežas joslas uzturēšanai veic attīrīšanu no kokiem, krūmiem un to saknēm.Atbilstoši Latvijas Republikas valsts robežas likuma 13. panta ceturtajai daļai valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav, – atbilstoši Sabiedrības vajadzībām nepieciešamā nekustamā īpašuma atsavināšanas likumam. Līdz ar to zemes vienības, kas nepieciešamas valsts robežas joslas noteikšanai un iekārtošanai, tiek atsavinātas atbilstoši Sabiedrības vajadzībām nepieciešamā nekustamā īpašuma atsavināšanas likumam un nostiprinātas zemesgrāmatā uz valsts vārda Iekšlietu ministrijas personā.Nereti valsts robežas joslā ietilpstošajās zemes vienībās ir meži, kuri, lai nodrošinātu valsts robežas joslas iekārtošanu atbilstoši Noteikumos Nr. 268 minētajām prasībām un valsts robežas pārredzamību, ir izcērtami.Ņemot vērā, ka koki tiek cirsti valsts īpašumā esošā zemē, tie atbilstoši Publiskas personas mantas atsavināšanas likumam pēc nociršanas ir atzīstami par publiskas personas kustamo mantu. Tā kā nocirstie koki nav nepieciešami valsts robežas joslas iekārtošanai, koku atsavināšana notiek Publiskas personas mantas atsavināšanas likumā noteiktajā kārtībā.Atbilstoši Publiskas personas mantas atsavināšanas likuma 3. panta pirmajai daļai publiskas personas mantas atsavināšanas pamatveids ir pārdošana izsolē, taču pirms mantas atsavināšanas atbilstoši Publiskas personas mantas atsavināšanas likuma 4. panta pirmajai daļai ir jānoskaidro, vai attiecīgā kustamā manta nav nepieciešama citām valsts iestādēm to funkciju nodrošināšanai. Saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 20. punktu pirms kustamās mantas nodošanas atsavināšanai attiecīgajai iestādei ir jānoskaidro attiecīgās ministrijas un tās padotībā esošo iestāžu, kā arī citu valsts iestāžu, kapitālsabiedrību un atvasinātu publisku personu vai to iestāžu, sabiedriskā labuma organizāciju un sociālo uzņēmumu vajadzību pēc tās valdījumā vai turējumā esošās tai nevajadzīgās valsts kustamās mantas. Tikai pēc tam, kad Ministru kabineta 2011. gada 1. februāra noteikumos Nr. 109 “Kārtība, kādā atsavināma publiskas personas manta” noteiktajā termiņā neviena valsts iestāde, atvasināta publiska persona, tās iestāde, sabiedriskā labuma organizācija vai sociālais uzņēmums nepiesakās uz ministrijas, tās padotībā esošas iestādes vai kapitālsabiedrības valdījumā vai turējumā esošu nevajadzīgo valsts kustamo mantu, var veikt kustamās mantas atsavināšanu atbilstoši Publiskas personas mantas atsavināšanas likumā noteiktajam.Ņemot vērā kustamās mantas – kokmateriālu – specifiku, valsts iestādes, publiskās personas vai sabiedriskā labuma organizācijas varētu pieteikties uz salīdzinoši maza apjoma kokmateriāliem, bet attiecībā uz liela apjoma kokmateriāliem pastāv risks, ka neviens nepieteiksies. Attiecīgi, ja neviens no iepriekš minētajiem subjektiem nepiesakās, ievērojot Publiskas personas mantas atsavināšanas likumā noteikto, kokmateriālus var pārdot izsolē.Ņemot vērā Publiskas personas mantas atsavināšanas likumā paredzēto kustamās mantas atsavināšanas procedūru, kokmateriālu atsavināšanas process var ilgt vairākus mēnešus, taču ne Iekšlietu ministrijai, ne tās padotībā esošajām iestādēm nav atbilstošu resursu un vietas kokmateriālu uzglabāšanai. Līdz ar to pašreiz nocirstie koki tiek novietoti krautnēs attiecīgajā izcirstajā nekustamajā īpašumā. Ievērojot minēto, apkārtējās vides un laikapstākļu ietekmē pasliktinās nocirsto koku kvalitāte un attiecīgi pazeminās arī kokmateriālu vērtība.Tā kā, iekārtojot valsts robežas joslu, nepieciešams noteiktā laika posmā atbrīvot tās teritoriju no kokiem un attiecīgi nodrošināt šo kokmateriālu izvešanu, Iekšlietu ministrija atbilstoši likumprojektā “Grozījums Meža likumā” paredzētajam koku ciršanas tiesības un īpašuma tiesības uz nocirstajiem kokiem valsts robežas joslā var nodot valsts akciju sabiedrībai “Latvijas valsts meži”, kas atbilstoši savai pieredzei un tehniskajām iespējām var efektīvi nodrošināt koku izciršanu un kokmateriālu atsavināšanu.Vienlaikus likumprojekta “Grozījumi Latvijas Republikas valsts robežas likumā” (VSS 18.02.2021. prot. Nr. 7, 8.§, VSS-128) 3. pantā ietvertā Latvijas Republikas valsts robežas likuma 13. panta piektā daļa paredz, ka vietās, kur gar ārējo robežu valsts robežas josla nav nosakāma (publiskās upes un ezeri) vai to nevar noteikt dabisku šķēršļu (applūstoša vai pārpurvota teritorija, stāvkrasts) dēļ un citā veidā pie ārējās robežas nav iespējams nodrošināt robežapsardzības sistēmas pastāvēšanai nepieciešamos apstākļus, Ministru kabinets var noteikt patrulēšanas joslu. Tāpat likumprojekta “Grozījumi Latvijas Republikas valsts robežas likumā” 3. pantā ietvertā Latvijas Republikas valsts robežas likuma 13. panta septītā daļa paredz, ka teritorija no valsts robežas līdz patrulēšanas joslai ir robežzīmju uzraudzības josla. Līdz ar to vietās, kur gar ārējo robežu valsts robežas josla nav nosakāma (publiskās upes un ezeri) vai to nevar noteikt dabisku šķēršļu (applūstoša vai pārpurvota teritorija, stāvkrasts) dēļ, valsts robežas joslu nenoteiks un neiekārtos, bet varēs noteikt un iekārtot patrulēšanas joslu un robežzīmju uzraudzības joslu.Ņemot vērā, ka minētās joslas pēc būtības attiecīgajās teritorijās gar ārējo robežu aizstās valsts robežas joslu, tad arī patrulēšanas joslā un robežzīmju uzraudzības joslā var būt nepieciešams izcirst kokus, lai nodrošinātu robežapsardzības sistēmai nepieciešamos apstākļus un valsts robežas pārredzamību.Līdz ar to Iekšlietu ministrija atbilstoši likumprojekta “Grozījums Meža likumā” paredzētajam koku ciršanas tiesības un īpašuma tiesības uz nocirstajiem kokiem patrulēšanas joslā un robežzīmju uzraudzības joslā var nodot valsts akciju sabiedrībai “Latvijas valsts meži”.Ņemot vērā minēto un lai nodrošinātu, ka valsts akciju sabiedrība “Latvijas valsts meži” var efektīvi rīkoties ar iegūtajiem kokmateriāliem situācijās, kad koku ciršanas tiesības un īpašuma tiesības uz nocirstajiem kokiem Iekšlietu ministrija ir tai nodevusi, likumprojekts paredz izdarīt grozījumu Publiskas personas mantas atsavināšanas likuma 2. panta trešajā daļā, paredzot, ka Publiskas personas mantas atsavināšanas likuma noteikumi nav piemērojami tās produkcijas atsavināšanas gadījumā, kad koku ciršanas tiesības un īpašuma tiesības uz nocirstajiem kokiem Iekšlietu ministrija nodevusi valsts akciju sabiedrībai “Latvijas valsts meži”.Vienlaikus, ņemot vērā, ka valsts akciju sabiedrība “Latvijas valsts meži” var arī nepiekrist koku ciršanas tiesību un īpašuma tiesību uz nocirstajiem kokiem valsts robežas joslā, patrulēšanas joslā un robežzīmju uzraudzības joslā pārņemšanai no Iekšlietu ministrijas, kokmateriālu specifikas un to bojāšanās dēļ nepieciešams paredzēt arī efektīvu mehānismu kokmateriālu atsavināšanai, ja atsavināšanu īstenos Iekšlietu ministrija (Valsts robežsardze vai Nodrošinājuma valsts aģentūra).Ievērojot minēto, likumprojekts vienlaikus paredz izdarīt grozījumu Publiskas personas mantas atsavināšanas likuma 2. panta trešajā daļā, paredzot, ka Publiskas personas mantas atsavināšanas likuma noteikumi nav piemērojami tās produkcijas atsavināšanai, kas iegūta valsts mežos, kurus apsaimnieko Iekšlietu ministrija.Likumprojektā paredzēts izņēmums no Publiskas personas mantas atsavināšanas likumā noteiktās kārtības publiskas personas mantas – nocirsto koku – atsavināšanai attiecināt ne tikai uz nocirstajiem kokiem valsts robežas joslā, patrulēšanas joslā un robežzīmju uzraudzības joslā, bet arī uz visiem citiem gadījumiem, kad valsts mežu apsaimnieko Iekšlietu ministrija, lai nodrošinātu efektīvu iekšlietu resora funkciju izpildi un nekustamo īpašumu pārvaldību.Tāpat likumprojekts paredz izdarīt grozījumu Publiskas personas mantas atsavināšanas likuma 2. panta trešajā daļā, paredzot, ka Iekšlietu ministrija ar lietotāja tiesībām (Civillikuma 1195.—1200. pants) iegūst un par iespējami augstāko cenu, ņemot vērā svarīgas sabiedrības intereses un godīgu konkurenci, atsavina šajā daļā minēto produkciju. Vienlaikus likumprojekts paredz izdarīt grozījumu Publiskas personas mantas atsavināšanas likuma 2. panta trešajā daļā, paredzot, ka līdzekļus, ko Iekšlietu ministrija ieguvusi šajā daļā minētās produkcijas atsavināšanas rezultātā, ieskaita valsts budžeta iestādes pašu ieņēmumos.Papildus norādāms, ka ar likumprojektu Publiskas personas mantas atsavināšanas likuma 2. panta trešā daļa tiek izteikta jaunā redakcijā, taču minētā panta trešajā daļā izmaiņas ir ietvertas tikai attiecībā uz Iekšlietu ministriju, proti, attiecīgā tiesību norma tiek papildināta ar jaunu regulējumu. Savukārt līdzšinējais Publiskas personas mantas atsavināšanas likuma 2. panta trešajā daļā ietvertais tiesiskais regulējums netiek mainīts. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmēs Iekšlietu ministriju, Valsts robežsardzi, Nodrošinājuma valsts aģentūru. Tāpat likumprojekta tiesiskais regulējums ietekmēs valsts akciju sabiedrību “Latvijas valsts meži”. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. Administratīvā sloga pieaugums netiek prognozēts. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | nav precīzi aprēķināms |  0 |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | nav precīzi aprēķināms |  0 |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts budžeta ieņēmumu apjoms no attiecīgās produkcijas atsavināšanas nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Likumprojekts paredz izdarīt grozījumu Publiskas personas mantas atsavināšanas likuma 2. panta trešās daļas ceturtajā teikumā, paredzot, ka līdzekļus, ko Iekšlietu ministrija ieguvusi šajā daļā minētās produkcijas atsavināšanas rezultātā, ieskaita valsts budžeta iestādes pašu ieņēmumos. Ņemot vērā, ka pašreiz nav iespējams aprēķināt cik koku tiks izcirsti, nav iespējams arī aprēķināt, līdzekļus, ko Iekšlietu ministrija iegūs nocirsto koku atsavināšanas rezultātā. Līdz ar to nav iespējams arī aprēķināt valsts budžeta ieņēmumu apmēru. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar likumprojektu ir saistīts likumprojekts “Grozījums Meža likumā”, kas paredz papildināt Meža likuma 4. pantu ar 2.4 daļu, nosakot, ka koku ciršanas tiesības un īpašuma tiesības uz nocirstajiem kokiem valsts robežas joslā, patrulēšanas joslā un robežzīmju uzraudzības joslā Iekšlietu ministrija var nodot valsts akciju sabiedrībai “Latvijas valsts meži”.”Tāpat ar likumprojektu ir saistīts likumprojekts “Grozījumi Latvijas Republikas valsts robežas likumā” (VSS 18.02.2021. prot. Nr. 7, 8.§, VSS-128). |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts robežsardze, Nodrošinājuma valsts aģentūra, valsts akciju sabiedrība “Latvijas valsts meži”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar likumprojektu pēc būtības jaunas funkcijas un uzdevumi institūcijām netiek radīti. Likumprojekts institūcijām pieejamos cilvēkresursus neietekmē, kā arī jaunas institūcijas netiks veidotas un esošo institūciju likvidācija vai reorganizācija nav plānota. |
| 3. | Cita informācija | Nav. |

Iekšlietu ministre M. Golubeva

Brača, 67219158

krista.braca@iem.gov.lv

v\_sk = 2354